# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Datganiad ynghylch cynnydd y Comisiwn Annibynnol ar Ddyfodol Cyfansoddiadol Cymru** |
| **DYDDIAD** | **09 Mai 2022** |
| **GAN** | **Mick Antoniw AS, Cwnsler Cyffredinol a Gweinidog y Cyfansoddiad** |

Yr hydref diwethaf, aethom ati i roi gwybod i Aelodau o’r Senedd am gynnydd y Comisiwn Annibynnol ar Ddyfodol Cyfansoddiadol Cymru. Yn ddiweddar, cyfarfu’r Prif Weinidog, Arweinydd Plaid Cymru a minnau â Chydgadeiryddion y Comisiwn i gael yr wybodaeth ddiweddaraf am ei waith. Yn yr ysbryd o fod yn agored, rydym yn rhannu copi o’r adroddiad cynnydd a ddarparwyd gan y Cydgadeiryddion [https://llyw.cymru/comisiwn-annibynnol-ar-ddyfodol-cyfansoddiadol-cymru-adroddiad-cynnydd](https://eur01.safelinks.protection.outlook.com/?url=https%3A%2F%2Fllyw.cymru%2Fcomisiwn-annibynnol-ar-ddyfodol-cyfansoddiadol-cymru-adroddiad-cynnydd&data=05%7C01%7CTobi.Adeshokan%40gov.wales%7C3a1eaa05b1214229542f08da2f61b1b8%7Ca2cc36c592804ae78887d06dab89216b%7C0%7C0%7C637874393873628532%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=RVfT%2BR8vh073OOkUphvqtzR81OMb0Lqg28TXS16jnzQ%3D&reserved=0).

Lansiodd y Comisiwn ei alwad am dystiolaeth ar 31 Mawrth er mwyn casglu gwybodaeth i lywio ei waith. Mae’r Comisiwn hefyd yn datblygu strategaeth ymgysylltu lawnach i fodloni ein cais iddo ddatblygu rhaglen o ymgysylltu cynhwysol â’r gymdeithas ddinesig a’r cyhoedd yng Nghymru i ysgogi sgwrs genedlaethol.

Nododd y Cadeiryddion fod y Comisiwn ar y trywydd iawn i gwblhau ei adroddiad interim erbyn diwedd y flwyddyn.

Byddwn yn rhoi diweddariad pellach i’r Aelodau cyn toriad yr haf.